
 Amfani da Hanya










 Littafin karatu a sauƙaƙe - Mataki na 4





Hausa

 Zuwa ga malamai da iyaye:






 Kafin a fara amfani da wannan tsarin  koyon karatu, dole sai ɗalibi ya:
 •    San amon sautukan haruffan Hausa;
 •    Iya gane kalmomin da aka saba da su.

 Hanya an yi ta don tafiya.



 Akwai hanyar tafiya da ƙafa ko da keke.



 Akwai hanyar tafiya da mota ko da babur.



 Akwai ɗimbin mutane masu amfani da hanya.



 Masu tuƙa mota suna amfani  da hanya.



 Masu tafiya a ƙafa suna amfani da hanya.







 Hanya tana da matuƙar amfani.



 Masu babura suna amfani da hanya.



 Masu hawan keke suna amfani da hanya.



 Yara ma suna amfani da hanya.



 Akwai dokokin amfani da hanya.



 Ana bukatar mutane so kiyaye dokokinta.



 Kiyaye dokokin yana da amfani.



 Kiyaye dokokin zai sa kowa ya sauka lafiya.





 Za'a iya kiyaye haɗura ta hanyoyi da yawa.



 Direbobi su kula da mai ba da hannu.



 Masu tuƙi su daina amfani da wayar salula.



 Mai tuƙi ya kiyaye kayan maye.








 Mai tafiya a ƙasa ya bi gefen titi.



 A kula da mai ba da hannu.



 Masu tafiya su dinga maida hankali da motoci.



 Masu tsallaka hanya su dinga maida hankali sosai.










 Waɗannan ma suna taimakawa wajen kiyaye haɗura.



 A zana hanya da alamun jakin-dawa.



 A tabbatar da ingancin ababen hawa.



 A hana yara tuƙa keke a kan titi.








 Akwai kuma wasu hanyoyin kiyaye haɗura.



 Babba ya tsallaka da yara a titi.



 A daina tuƙi idan ana ruwa.



 Gwamnati ta inganta hanyoyi.

